pythainlp/thai-wiki-dataset-v4 huggingface dataset:
สุพิศาล ภักดีนฤนาถ

พลตำรวจตรี สุพิศาล ภักดีนฤนาถ (เกิด 11 กุมภาพันธ์ พ.ศ. 2497) ชื่อเล่น แมว เป็นนักการเมืองชาวไทย อดีตที่ปรึกษารองประธานสภาผู้แทนราษฎรคนที่หนึ่ง(นาย ปดิพัทธ์ สันติภาดา) เคยได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ สังกัดพรรคอนาคตใหม่ เมื่อปี 2562 และเป็นรองหัวหน้าพรรคก้าวไกล ในปัจจุบันเป็น"รองหัวหน้าพรรคประชาชนฝ่ายกิจการภายนอก"(Deputy head of the people's party, external affairs department) อดีตผู้บังคับการกองปราบปราม อดีตประธานกรรมการ บมจ.CSS อดีตอาจารย์ประจำหลักสูตรปรัญญาดุษฎีบัณฑิต(การจัดการ)NBU
ประวัติ.
พล.ต.ต.สุพิศาล เกิดเมื่อวันที่ 11 กุมภาพันธ์ พ.ศ. 2497 สำเร็จการศึกษารัฐประศาสนศาสตรบัณฑิต โรงเรียนนายร้อยตำรวจ ศิลปศาสตรมหาบัณฑิต (สังคมวิทยาประยุกต์) มหาวิทยาลัยเกษตรศาสตร์ และปรัชญาดุษฎีบัณฑิต (การจัดการ) มหาวิทยาลัยนอร์ทกรุงเทพ เป็นนรต.31 ร่วมรุ่นกับ พล.ต.อ.พงศพัศ พงษ์เจริญ และ พล.ต.อ.สมยศ พุ่มพันธุ์ม่วง
การทำงาน.
พล.ต.ต.สุพิศาล เคยรับราชการในสังกัดกรมตำรวจ และสำนักงานตำรวจแห่งชาติ ตั้งแต่ปี 2521 เคยดำรงตำแหน่งสำคัญ ได้แก่ ผู้กำกับการกองแผนงาน กองบังคับการอำนวยการ กองบัญชาการตำรวจนครบาล ผู้กำกับการสถานีตำรวจนครบาลเตาปูน, ปทุมวัน, ลุมพินี เป็นรองผู้บังคับการตำรวจนครบาล 6 รองผู้บังคับการกองปราบปราม และเป็นผู้บังคับการกองปราบปราม ก่อนจะลาออกจากราชการในปี 2557
ในขณะรับราชการตำรวจ พล.ต.ต.สุพิศาล เป็นหนึ่งในตำรวจที่มีส่วนร่วมในการจับกุมอำพล ตั้งนพกุล หรือ อากง ในคดีความผิดต่อองค์พระมหากษัตริย์ไทย ในปี 2553 ต่อมาเขาได้แถลงขอน้อมรับความผิดในการให้สัมภาษณ์ในขณะที่มีหน้าที่ในภาครัฐ ปี 2554 และขออภัยต่อดวงวิญญาณของนายอำพล และครอบครัว รวมถึงขอโทษผู้ที่ได้รับผลกระทบจากการบังคับใช้กฎหมายอาญา มาตรา 112 ทุกคนที่อาจจะเกิดจากการทำงานในหน้าที่ในการบังคับใช้กฎหมายที่ผ่านมา
ใน การเลือกตั้งสมาชิกวุฒิสภาไทยเป็นการทั่วไป พ.ศ. 2557 พล.ต.ต.สุพิศาลได้ลงสมัครรับเลือกตั้งสมาชิกวุฒิสภา กรุงเทพมหานคร ซึ่งเขาได้หมายเลข 1 ภายหลังการเลือกตั้งเสร็จสิ้น เขาได้ 267,974 คะแนน ซึ่งเป็นลำดับสอง โดยแพ้ให้กับ คุณหญิง จารุวรรณ เมณฑกา ซึ่งได้ไป 552,651 คะแนน
พล.ต.ต.สุพิศาล ได้เข้าร่วมงานการเมืองกับพรรคอนาคตใหม่ และได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และได้รับเลือกตั้งเป็น ส.ส.สมัยแรก ต่อมาได้รับตำแหน่งรองประธานคณะกรรมาธิการความมั่นคงแห่งรัฐ กิจการชายแดนไทย ยุทธศาสตร์ชาติและการปฏิรูปประเทศ สภาผู้แทนราษฎรไทย ชุดที่ 25 เมื่อพรรคอนาคตใหม่ถูกยุบเมื่อวันที่ 21 ก.พ. 2563 ก็ได้ย้ายไปสังกัดพรรคก้าวไกลตั้งแต่เดือนมีนาคม 2563
ในปี 2566 เขาประกาศไม่ลงสมัครรับเลือกตั้งในปีนี้ ต่อมาได้รับแต่งตั้งเป็นที่ปรึกษารองประธานสภาผู้แทนราษฎร คนที่ 1 (ปดิพัทธ์ สันติภาดา)
มโนคติ

ในทางปรัชญา มโนคติ  หมายถึง ความคิดหรือวัตถุที่เป็นภาพเกิดขึ้นในจิตใจ นักปรัชญาหลายคนมองว่ามโนคติเป็นสิ่งพื้นฐานทางภววิทยาอย่างหนึ่งของสภาวะแห่งความเป็นอยู่ ความสามารถในการสร้างสรรค์และทำความเข้าใจเกี่ยวกับความหมายของมโนคตินั้นถือเป็นคุณลักษณะอย่างหนึ่งที่สำคัญและบ่งบอกถึงความเป็นมนุษย์
โอเวอร์เทค!

โอเวอร์เทค! (; โรมาจิ: "Ōbāteiku!") เป็นซีรีส์อนิเมะโทรทัศน์ออริจินอลญี่ปุ่นเกี่ยวกับการแข่งขันฟอร์มูลา 4 ชิงแชมป์ญี่ปุ่น อำนวยการผลิตโดยคาโดกากาวะคอร์เปอเรชันและสร้างแอนิมเชันโดยสตูดิโอตรอยคา กำกับโดยเอ อาโอกิ เขียนบทโดยอายูมิ เซกิเนะ ออกแบบตัวละครต้นฉบ้บโดยทากาโกะ ชิมูระ โดยมาซาโกะ มัตสึโมโตะตัดแปลงแปลงแบบตัวละครสำหรับแอนิเมชัน คัตสึฮิโกะ ทากายามะมีเครดิตในฐานะผู้ดูแลการผลิต คานะ อูตาตาเนะแต่งดนตรีประกอบ เพลงเปิดชื่อเพลงว่า "Tailwind" ร้องโดยเวอร์ชวลยูทูบเบอร์คานาเอะ ส่วนเพลงปิดชื่อเพลงว่า "Good Luck" ร้องโดยทาซูกุ ฮาตานากะ 
ซีรีส์อนิเมะออกอากาศตั้งแต่วันที่ 1 ตุลาคม ถึงวันที่ 17 ธันวาคม พ.ศ. 2566 ทางช่องเอที-เอ็กซ์ และเครือข่ายอื่น ๆ เมเดียลิงก์ได้ลิขสิทธิ์เผยแพร่ซีรีส์อนิเมะในเอเชียใต้ เอเชียตะวันออกเฉียงใต้ และโอเชียเนีย (ยกเว้นประเทศออสเตรเลียและนิวซีแลนด์) และฉายผ่านสัญญาณต่อเนื่องทางช่องยูทูปอนิ-วันเอเชีย และในประเทศไทยทางช่องยูทูปอนิ-วัน ไทยแลนด์ ครันชีโรลด้ลิขสิทธิ์เผยแพร่นอกทวีปเอเชีย 
ให้เสียงโดย: อานัง ฟูรูยะ
ให้เสียงโดย: คัตสึยูกิ โคนิชิ
ให้เสียงโดย: ทาซูกุ ฮาตานากะ
ให้เสียงโดย: เค็งโงะ คาวานิชิ
ให้เสียงโดย: ทากุ ยาชิโระ
ให้เสียงโดย: เรนะ อูเอดะ
ให้เสียงโดย: เค็นตะ ซาระ
ให้เสียงโดย: มาซายูกิ คาโต
มหาวิทยาลัยทือบิงเงิน

มหาวิทยาลัยทือบิงเงิน หรือชื่อทางการ มหาวิทยาลัยเอเบอร์ฮาร์ด คาร์ล ทือบิงเงิน  เป็นมหาวิทยาลัยสาธารณะเพื่อการวิจัย ตั้งอยู่ในเมืองทือบิงเงิน รัฐบาเดิน-เวือร์ทเทิมแบร์ค ประเทศเยอรมนี
มหาวิทยาลียทือบิงเงินเป็นหนึ่งในสิบเอ็ดมหาวิทยาลัยเพื่อความเป็นยอดของเยอรมนี และเป็นที่รู้จักเป็นพิเศษในสาขาการศึกษาและค้นคว้าด้านชีววิทยาพืช, แพทยศาสตร์, นิติศาสตร์, โบราณคดี, การศึกษาวัฒนธรรมโบราณ, ปรัชญา, เทววิทยา, ศาสนศึกษา, มนุษยศาสตร์ และในช่วงหลังมายังเป็นศูนย์กลางหนึ่งด้านปัญญาประดิษฐ์ บุคคลสำคัญจากมหาวิทยาลัยมีทั้งประธานาธิบดี, พระสันตะปาปา, ผู้ว่าการสหภาพยุโรป และทนายความแห่งศาลรัฐธรรมนูญสหพันธรัฐ รวมถึงยังมีผู้ได้รับรางวัลโนเบลที่มีความเกี่ยวข้องกับมหาวิทยาลัยอยู่สิบเอ็ดคน โดยเฉพาะในสาขาแพทยศาสตร์กับเคมี
ประธานาธิบดีอียิปต์

ประธานาธิบดีอียิปต์  หรือเรียกอย่างเป็นทางการว่า ประธานาธิบดีแห่งสาธารณรัฐอาหรับอียิปต์ เป็นประมุขแห่งรัฐของประเทศอียิปต์และหัวหน้ารัฐบาลโดยพฤตินัยตามรัฐธรรมนูญอียิปต์ พ.ศ. 2557 หลังการปฏิวัติอียิปต์ พ.ศ. 2495 ประธานาธิบดียังเป็นผู้บัญชาการสูงสุดของอียิปต์ด้วย ผู้ดำรงตำแหน่งคนปัจจุบัน คือ อับดุลฟัตตาห์ อัสซีซี ซึ่งดำรงตำแหน่งตั้งแต่วันที่ 8 มิถุนายน พ.ศ. 2557
อายาวัสกา

อายาวัสกา  เป็นยาต้มที่มีฤทธิ์ต่อระบบประสาทจากอเมริกาใต้ ตามธรรมเนียมแล้วใช้โดยวัฒนธรรมพื้นบ้านกับหมอชาวบ้านในลุ่มแม่น้ำแอมะซอนและโอริโนโกเพื่อประกอบพิธีกรรมและรักษาโรคที่เกี่ยวกับจิตและกาย เดิมทีอายาวัสกามีจำกัดอยู่ในแถบประเทศเปรู, บราซิล, โคลอมเบีย และเอกวาดอร์ ก่อนที่จะเริ่มแพร่หลายไปยังประเทศบราซิลนับตั้งแต่กลางศตวรรษที่ 20 ในบริบทของศาสนาเกิดใหม่ที่ใช้อายาวัสกาในทางพิธีกรรม เช่น ซังตูไดมี, อูนีเยาดูเวเฌตัล และบาร์กีญา ซึ่งเป็นศาสนาที่ผสมผสานลัทธิเชมันแอมะซอน, ศาสนาคริสต์, ลัทธิวิญญาณนิยม และศาสนาพื้นถิ่นชาวบราซิลเชื้อสายแอฟริกา เข่น อุงบังดา, กังดงแบล และตังโบร์จีมีนา หลังจากนั้นมา อายาวัสกาได้แพร่หลายไปในหลายประเทศทั่วโลก รวมถึงสหรัฐ, สหราชอาณาจักร, ยุโรปตะวันตก และเริ่มมีบ้างในยุโรปตะวันออก, แอฟริกาใต้, ออสเตรเลีย และญี่ปุ่น
ไม่นานมานี้ ปรากฏการณ์ใหม่ ๆ เกี่ยวกับการใช้อายาวัสกาได้พัฒนาและขยับไปสู่ศูนย์กลางในเมืองต่าง ๆ ของอเมริกาเหนือและยุโรป ประกอบกับการเติบโตของพิธีกรรมที่ผสมผสานลัทธิเชมันใหม่, การท่องเที่ยวเชิงจิตวิญญาณ และการท่องเที่ยวเน้นการใช้สารเพื่อนันทนาการ หลักฐานโดยเรื่องเล่า การศึกษาในหมู่ผู้บริโภคอายาวัสกา และการทดลองทางคลินิกเสนอว่าอายาวัสกามีความเป็นไปได้ทางเภสัชวิทยาในการรักษาที่กว้าง โดยเฉพาะในการรักษาความผิดปกติทางอารมณ์ โรควิตกกังวล และโรคเสพติดสาร
อายาวัสกามักทำมาจากการต้มเคี่ยวลำต้นของเถาวัลย์ชนิด "Banisteriopsis caapi" และใบของไม้พุ่มชนิด "Psychotria viridis" เป็นเวลานาน กระนั้น มีพืชชนิดอื่นอีกนับร้อยที่อาจนำมาเติมหรือทดแทนได้ขึ้นอยู่กับการเตรียมที่แตกต่างกันไป "P. viridis" ประกอบด้วยสาร "N","N"-ไดเมธิลทริปทามีน (DMT) สารซึ่งออกฤทธิ์หลอนประสาทอย่างหนัก แม้จะไม่ได้ออกฤทธิ์หากรับประทานโดยตรง ส่วน "B. caapi" เต็มไปด้วยอัลคาลอยด์ฮาร์มาลา เช่น ฮาร์มีน, ฮาร์มาลีน และเททราไฮโดรฮาร์มีน (THH) ซึ่งสามารถออกฤทธิ์เป็นตัวยับยั้งโมโนอามีนออกซีเดส (MAOi) ซึ่งยับยั้งการสร้างและสลาย DMT ในตับและในทางเดินอาหาร ส่งผลให้ DMT สามารถเข้าสู่การไหลเวียนในระบบเลือดทั่วร่างกายและในสมอง ที่ซึ่งไปกระตุ้นตัวรับ 5-HT1A/2A/2C ในสมองส่วนหน้าและส่วนพาราลิมบิก
เซียว จอร์จ

จอร์จ มารียู ดา ซิลวา (เกิด 8 มิถุนายน พ.ศ. 1970) หรือชื่อที่ใช้ในการแสดงว่า เซียว จอร์จ (Seu Jorge) เป็นนักดนตรี, นักร้อง, นักแต่งเพลงและนักแสดงชาวบราซิลทำงานในแนวเพลงเอมเมเปเบ, อาร์แอนด์บี, แซมบาและโซล
โถส้วมพร้อมที่ชำระล้าง

โถส้วมพร้อมที่ชำระล้าง หรือ โถส้วมชำระน้ำอุ่น (; โรมาจิ: "onsui senjō benza") คือโถส้วมนั่งแบบชักโครกที่ติดตั้งอุปกรณ์ฉีดน้ำชำระล้างทวารหนักด้วยน้ำอุ่น โดยทั่วไปมักถูกเรียกว่า วอชเลต (Washlet) อย่างไรก็ตาม จริง ๆ แล้ววอชเลตเป็นแค่เครื่องหมายการค้าหนึ่งของโถส้วมพร้อมที่ชำระล้างของบริษัท โตโต้ จำกัด แต่ได้กลายมาเป็นชื่อเรียกทั่วไปเนื่องจากความแพร่หลาย
โถส้วมชนิดนี้เป็นที่แพร่หลายใช้ทั่วไปในญี่ปุ่น จำนวนห้องน้ำที่มีโถส้วมพร้อมที่ชำระล้างมีแนวโน้มเพิ่มขึ้นเรื่อย ๆ โดยจากการสำรวจในสิ้นเดือนมีนาคม 2015 อัตราการเข้าใช้งานในครัวเรือนทั่วไปในญี่ปุ่นสูงถึง 77.5%
ในบางประเทศถือว่าโถส้วมแบบนี้เป็นโถชำระประเภทหนึ่ง โดยมีชื่อเรียกว่า "ส้วมแบบรวม" (combined toilets) หรือ "ส่วนพ่วงโถชำระ" (bidet attachments) โดยมักจะติดตั้งโถชำระอยู่ที่ด้านข้างโถส้วม ไม่ได้รวมเข้ากับโถส้วม ต่างจากในญี่ปุ่นที่จะไม่มีการติดตั้งโถชำระแยกไว้ แต่จะรวมโถส้วมกับโถชำระเข้าด้วยกันเป็นโถส้วมพร้อมที่ชำระล้าง
การยืน

การยืน เป็นท่าทางที่ร่างกายอยู่ในลักษณะ ตั้งตรง ("orthostatic") และมีเพียงเท้าที่ใช้รองรับร่างกาย แม้ว่าการยืนจะดูเหมือนอยู่นิ่ง แต่แท้จริงแล้วร่างกายจะแกว่งไปข้างหลังและไปข้างหน้าเล็กน้อยจากข้อเท้าในระนาบแบ่งซ้ายขวา (sagittal plane) ระนาบแบ่งซ้ายขวาแบ่งร่างกายเป็น 2 ด้านคือด้านซ้ายและด้านขวา การแกว่งระหว่างการยืนนิ่ง ๆ มักนำมาเปรียบกับการเคลื่อนไหวของเพนดูลัมผกผัน
การยืนตรง (standing at attention) เป็นท่ายืนแบบทหารเช่นเดียวกับการยืนตามระเบียบพัก (stand at ease) แต่คำเหล่านี้ก็มีการใช้ในบางองค์กรที่มีรูปแบบองค์กรแบบทหารและมีการใช้ในบางสาขาอาชีพซึ่งเกี่ยวข้องกับการยืน เช่น นักเดินแบบ "ตามระเบียบพัก" (at ease) เป็นคำที่หมายถึงท่าทางการยืนแบบทหารที่ยืนโดยแยกขาออกเล็กน้อย ไม่ใช่ท่ายืนที่เป็นทางการอย่างการยืนตรง
มหาวิทยาลัยยาทวปุระ

มหาวิทยาลัยยาทวปุระ (ย่อ: JU) เป็นมหาวิทยาลัยรัฐ มีวิทยาเขตหลักตั้งอยู่ที่ยาวทวปุระ โกลกาตา รัฐเบงกอลตะวันตก ก่อตั้งขึ้นใน ค.ศ. 1906 ในชื่อ "สถาบันเทคนิคเบงกอล" (Bengal Technical Institute) ก่อนจะยกสถานะเป็นมหาวิทยาลัยยาทวปุระ ในปี 1955 ในการจัดอันดับปี 2023 ของ NIRF มหาวิทยาลัยยาทวปุระอยู่ที่ 4 ในฐานะมหาวิทยาลัย, ที่ 10 ในฐานะสถาบันวิศวกรรมศาสตร์ และที่ 13 โดยรวมในประเทศอินเดีย
เมื่อวันที่ 25 กรกฎาคม 1906 สถาบันเทคนิคเบงกอลก่อตั้งขึ้นโดยสภาสนับสนุนการศึกษาเทคนิค (Society for the Promotion of Technical Education) และในปี 1910 สภาดังกล่าวได้ถูกรวมเข้ากับคณะกรรมการการศึกษาแห่งชาติ (National Council of Education; NCE) สถาบันกลายมาเป็นวิทยาลัยวิศวกรรมศาสตร์และเทคโนโลยีเบงกอล (College of Engineering and Technology, Bengal) ภายในความดูแลของ NCE หลังอินเดียได้เอกราช ในปี 1955 รัฐบาลรัฐเบงกอลตะวันตกได้ตั้งมหาวิทยาลัยยาทวปุระขึ้นในความร่วมมือกับรัฐบาลอินเดีย
สะพานโฮไร

สะพานโฮไร (; โรมาจิ: "Hōrai-bashi") เป็นสะพานสำหรับคนเดินทำจากไม้ที่ใช้ข้ามแม่น้ำโออิ ตั้งอยู่ในเมืองชิมาดะ จังหวัดชิซูโอกะ ประเทศญี่ปุ่น ก่อสร้างเมื่อปี ค.ศ. 1879 สะพานมีความยาว ได้รับการลงทะเบียนใน"บันทึกสถิติโลกกินเนสส์"ว่าเป็นสะพานเดินเท้าทำจากไม้ที่ยาวที่สุดในโลกในปี ค.ศ. 1997
ประวัติศาสตร์.
สะพานโฮไรอยู่บนเส้นทางโทไกโดในยุคเอโดะที่เชื่อมต่อระหว่างเอโดะและเกียวโต ในยุคเอโดะ รัฐบาลเอโดะสั่งห้ามไม่ให้สร้างสะพานหรือมีบริการเรือข้ามฟากใด ๆ ในแม่น้ำโออิด้วยจุดประสงค์การป้องกัน จึงทำให้นักเดินทางจำต้องลุยน้ำข้ามบริเวณน้ำตื้น แต่หากแม่น้ำเกิดน้ำท่วมเนื่องจากฝนตกหนักหรือตกเป็นเวลานาน ก็จะไม่สามารถข้ามแม่น้ำได้ ในช่วงที่มีฝนตกยาวนาน นักเดินทางจึงจำเป็นต้องไปพักที่สถานีชิมาดะ-จูกุหรือคานายะ-จูกุ บางครั้งก็ต้องพักเป็นเวลาหลายวัน ภายหลังการฟื้นฟูเมจิ อดีตซามูไรที่ภักดีต่อตระกูลโทกูงาวะได้ตั้งรกรากอยู่ในพื้นที่มากิโนฮาระและเริ่มพัฒนาไร่ชา สะพานโฮไรจึงถูกสร้างขึ้นในปี ค.ศ. 1879 เพื่ออำนวยความสะดวกในการข้ามแม่น้ำ ในปี ค.ศ. 1965 เสาไม้ของสะพานถูกแทนที่ด้วยคอนกรีด แต่ส่วนบนของสะพานยังคงทำด้วยไม้
อาคารฮูเวอร์

เดอะฮูเวอร์บิลดิง  เป็นอาคารอนุรักษ์ระดับ II* สร้างด้วยสถาปัตยกรรมอาร์ตเด็กโค ผลงานออกแบบโดยวอลลีส กิลเบิร์ต แอนด์พาทเนอส์ ตั้งอยู่ที่เพอรีเวล ลอนดอนโบโรออฟอีลิง เปิดใช้งานในปี 1933 เพื่อเป็นสำนักงานใหญ่ โรงงานผลิต และศูนย์ซ่อมบำรุง ของเดอะฮูเวอร์คัมปะนีในสหราชอาณาจักร ปัจจุบันอาคารเป็นของไอดีเอ็ม พร็อพเพอทีส์ (IDM Properties) และถูกแปลงการใช้งานมาเป็นอะพาร์ตเมนต์
การออกแบบแสดงให้เห็นถึงฟาซาดที่มีความยิ่งใหญ่ประดุจราชวัง ประดับด้วยเสาใหญ่ กระจกสี และส่วนประกอบที่โดดเด่นที่สุดคือทางเข้ากลางที่ประดับด้วยลวดลายรูปเรขาคณิตเป็นรูปรังสีดวงอาทิตย์ ใต้อักษรว่า Hoover Limited
ไอน์ชไตน์ทวร์ม

หอคอยไอน์สไตน์ หรือ ไอน์ชไตน์ทวร์ม  เป็นหออดูดาวทางดาราศาสตร์ตั้งอยู่ในอุทยานวิทยาศาสตร์อัลเบิร์ต ไอน์สไตน์ ตั้งอยู่ในพ็อทซ์ดัม ประเทศเยอรมนี ผลงานออกแบบโดยสถาปนิกเอริช เม็นเดิลโซน ตั้งอยู่บนยอดเขา "เทเลอกราเฟินแบร์ค" ในพ็อทซ์ดัม เพื่อใช้สำหรับตั้งกล้องดูดาวดวงอาทิตย์ ผลงานออกแบบโดยแอร์วีน ฟินเลย์-ฟร็อยนท์ลิช กล้องดูดาวนี้สนับสนุนการทดลองและการสำรวจเพื่อสนับสนุนทฤษฎีสัมพันธภาพของอัลเบิร์ต ไอน์สไตน์ อาคารเริ่มออกแบบตั้งแต่ปี 1917, ก่อสร้างระหว่างปี 1919 ถึง 1921 ภายใต้เงินสนับสนุนจากการระดมทุน และเปิดใช้งานในปี 1924 แม้ว่าไอน์สไตน์จะไม่เคยทำงานที่นี่ แต่เขาก็สนับสนุนการก่อสร้างและการทำงานของกล้องดูดาวที่นี่ ปัจจุบันยังคงใช้งานดูดวงอาทิตย์สำหรับสถาบันฟิสิกส์ดาราศาสตร์ไลบ์นิทซ์ พ็อทซ์ดัม
หอคอยถูกถล่มอย่างหนักจากการทิ้งระเบิดของฝ่ายสัมพันธมิตรในสงครามโลกครั้งที่สอง บล็อกสถาปัตยกรรม A456 ชี้ให้เห็นว่าในตอนนั้นซากของอาคารดูแล้วจะใกล้เคียงกับภาพร่างแนวคิดของเม็นเดิลโซนมากกว่าหอคอยเดิมก่อนถูกถล่ม หอคอยนี้มักถูกยอมรับว่าเป็นจุดหมายตาสำคัญของสถาปัตยกรรมสำแดงพลังอารมณ์
เคียร์เชออัมโฮเอินท์ซ็อลเลิร์นพลัทซ์

เคียร์เชออัมโฮเอินท์ซ็อลเลิร์นพลัทซ์  เป็นโบสถ์คริสต์ธรรมอักษรของคณะโฮเอินท์ซ็อลเลิร์นพลัทซ์ สมาชิกใต้ร่มของคริสตจักรธรรมอักษรเบอร์ลิน-บรันเดินบวร์ค-อัปเปอร์ลูเซเชียไซลีเชีย ตั้งอยู่ทางตะวันออกของโฮเอินท์ซ็อลเลิร์นพลัทซ์ ในย่านวิลเมิร์สดอร์ฟ ในเขตชาร์ล็อทเทินบวร์ค-วิลเมิร์สดอร์ฟ กรุงเบอร์ลิน อาคารนี้ได้รับการยอมรับว่าเป็นตัวอย่างชิ้นสำคัญของลัทธิสำแดงพลังอารมณ์ใช้อิฐ และเป็นชิ้นงานสำคัญของสถาปัตยกรรมโบสถ์แบบลัทธิสำแดงพลังอารมณ์อันโดดเด่นของเบอร์ลิน ชื่อของโบสถ์ซึ่งตั้งชื่อว่าเป็นโบสถ์ที่ตั้งอยู่บนจัตุรัสนั้นเป็นชื่อชั่วคราว กระนั้นชื่อนี้กลับคงอยู่ แม้จะมีข้อถกเถียงการตั้งชื่อ
หยาง โปหาน

หยาง โปหาน ((เกิด 13 มีนาคม พ.ศ. 2537) เป็นนักกีฬาแบดมินตันชาวไต้หวัน ในปี ค.ศ. 2013 เขาได้รับรางวัลประเภทชายคู่ในการแข่งขันเวียดนามอินเตอร์เนชันแนลโดยคู่กับ เหลียว มิน-ชุน เมื่อเขาอายุ 18 ปี
ความสำเร็จ.
บีดับเบิลยูเอฟ เวิลด์ทัวร์ (ชนะเลิศ 1 สมัย, รองชนะเลิศ 3 สมัย).
BWF World Tour ซึ่งได้รับการประกาศเมื่อวันที่ 19 มีนาคม พ.ศ. 2560 และดำเนินการในปี พ.ศ. 2561 เป็นซีรีส์การแข่งขันแบดมินตันชั้นยอดที่ได้รับการอนุมัติโดยสหพันธ์แบดมินตันโลก (BWF)
"ชายคู่"
บ้านแห่งชาวโซเวียต

ดอมโซเวตอฟ , บ้านโซเวียต หรือ บ้านแห่งชาวโซเวียต (House of Soviets หรือ House of the Soviets)
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
กีฬาคอร์ฟบอลในโอลิมปิกฤดูร้อน 1920

กีฬาคอร์ฟบอล เป็นกีฬาสาธิตในโอลิมปิกฤดูร้อน 1920 จัดขึ้นที่แอนต์เวิร์ป ประเทศเบลเยียม ณ สนามกีฬาโอลิมปิก เมื่อวันที่ 22 สิงหาคม พ.ศ. 2463 นี่เป็นการปรากฏตัวครั้งแรกของกีฬาคอร์ฟบอลในกีฬาโอลิมปิก และแข่งขันโดยทีมจาก เซาท์ฮอลแลนด์และทีมจากอัมสเตอร์ดัม
การแข่งขัน.
Amsterdam v South Holland
กระโดดสูง

กีฬากระโดดสูง  เป็นการแข่งขันกรีฑาประเภทลู่และลาน ซึ่งผู้แข่งขันจะต้องกระโดดโดยไม่มีอุปกรณ์ช่วย ข้ามคานแนวนอนที่วางอยู่ที่ความสูงที่ตามระดับต่าง ๆ โดยไม่ให้คานหล่นลงมา ในปัจจุบัน คานจะอยู่ระหว่างรั้วกระโดดสูงและมีเบาะรองรับอยู่ เทคนิคในปัจจุบันที่แพร่หลายคือเทคนิคที่เรียกว่า "ฟอสเบอรีฟลอป" (Fosbury Flop) ซึ่งนักกีฬาจะวิ่งไปทางบาร์และกระโดดศีรษะก่อนโดยหันหลังให้ผ่านพ้นบาร์
เทคนิคดังกล่าวยังเป็นเทคนิคที่ใช้กับการกระโดดค้ำถ่อ กีฬากระโดดสูงมีการแข่งขันในโอลิมปิก มีการแข่งขันกันในกรีฑาชิงแชมป์โลก และการแข่งขันกรีฑาในร่มชิงแชมป์โลก การแข่งขันกีฬากระโดดสูงถือว่าเป็นกีฬาแรก ๆ ที่ให้ผู้หญิงแข่งขัน โดยจัดขึ้นครั้งแรกในกีฬาโอลิมปิกปี 1928
ฟีบาแอฟริกา

ฟีบาแอฟริกา  เป็นโซนภายในสหพันธ์บาสเกตบอลนานาชาติซึ่งประกอบด้วยสหพันธ์บาสเกตบอลระดับชาติในทวีปแอฟริกาทั้งหมด 54 แห่ง ก่อตั้งในปี ค.ศ. 1961 ฟีบาแอฟริกามีสำนักงานอยู่ในกรุงไคโร และในอาบีจาน
โซน.
สหพันธ์ 54 แห่งของฟีบาแอฟริกาถูกจัดกลุ่มใน 7 โซน ได้แก่
ตำบลหนองแปน (อำเภอกมลาไสย)

หนองแปน เป็นตำบลในอำเภอกมลาไสย จังหวัดกาฬสินธุ์ เป็นที่ตั้งของพระธาตุยาคูและเมืองฟ้าแดดสงยาง ปัจจุบันเหลือแต่ซากอิฐปนดิน มีคูเมืองสองชั้น มีลักษณะเป็นท้องน้ำ นอกจากนี้ยังมี พระธาตุยาคู ผังเมืองรูปไข่แบบทวาราวดี แต่มีตัวเมืองสองชั้น เชื่อว่าเกิดจากการขยายตัวเมือง มีการขุดพบใบเสมาหินทรายที่ขึ้นทะเบียนไว้กับกรมศิลปากร 130 แผ่น
ที่ตั้งและอาณาเขต.
ตำบลหนองแปนมีอาณาเขตติดต่อกับอำเภอและจังหวัดใกล้เคียงดังนี้
ประวัติ.
หนองแปนเป็นตำบลเก่าแก่ในมณฑลร้อยเอ็ด ตั้งขึ้นเป็นตำบลตั้งแต่ปี พ.ศ. 2453 ซึ่งพื้นที่ตำบลหนองแปนเดิมครอบคลุมพื้นที่ทั้งหมดของอำเภอฆ้องชัยด้วย 
ตำบลหนองแปนมีพื้นที่ขนาดกว้างขวางมาก จึงมีการแบ่งหมู่บ้านออกเป็นตำบลต่าง ๆ คือ
หนองแปนมีตลาดเป็นที่ประชุมชน มีบ้านเรือนราษฎรตั้งอยู่เป็นปึกแผ่น มีการคมนาคมและการค้าขายเจริญมาก ยังขาดการบำรุงรักษา ทางราชการจึงได้ตั้ง "สุขาภิบาลหนองแปน" ขึ้นในพื้นที่หมู่ 1–5, 8 และนับเป็นพื้นที่ 1 ใน 3 สุขาภิบาลในอำเภอกมลาไสย ซึ่งมีความเจริญรุ่งเรืองมาตั้งแต่อดีต เพื่อบำรุงความสุขและความสะดวกของประชาชนให้ยิ่งขึ้น ก่อนที่จะยกขึ้นเป็น "เทศบาลตำบลหนองแปน"
ในวันที่ 9 กรกฎาคม พ.ศ. 2547 กระทรวงมหาดไทยให้ยุบสภาตำบลหนองแปนเข้ากับพื้นที่เทศบาลตำบลหนองแปน เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน การแก้ไขเปลี่ยนแปลงแนวเขตเทศบาลตำบลหนองแปน จะทำให้เทศบาลตำบลซึ่งแต่เดิมมีพื้นที่ 9.71 ตารางกิโลเมตร เพิ่มขึ้นเป็น 31.05 ตารางกิโลเมตร และครอบคลุมพื้นที่เต็มทั้งตำบลหนองแปน รวมทั้งสิ้น 9 หมู่บ้าน
การแบ่งเขตการปกครอง.
การปกครองส่วนภูมิภาค.
ตำบลหนองแปนแบ่งพื้นที่การปกครองออกเป็น 9 หมู่บ้าน ได้แก่
การปกครองส่วนท้องถิ่น.
ท้องที่ตำบลหนองแปน มีองค์กรปกครองส่วนท้องถิ่นเพียงแห่งเดียว คือ เทศบาลตำบลหนองแปน ครอบคลุมพื้นที่ตำบลหนองแปนทั้งหมด ซึ่งเป็นสภาตำบลหนองแปนที่จัดตั้งขึ้นในปี พ.ศ. 2516 และจัดตั้งเป็นสุขาภิบาลในวันที่ 30 กันยายน พ.ศ. 2535
ต่อมาในวันที่ 25 พฤษภาคม พ.ศ. 2542 ได้ยกฐานะขึ้นเป็น เทศบาลตำบลหนองแปน และในวันที่ 9 กรกฎาคม พ.ศ. 2549 ยุบสภาตำบลหนองแปนเข้ากับพื้นที่เทศบาลตำบลหนองแปน เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน
ประชากร.
พื้นที่ตำบลหนองแปนประกอบด้วยหมู่บ้านทั้งสิ้นจำนวน 9 หมู่บ้าน มีจำนวนประชากร 6,749 คน แบ่งเป็นชาย 3,214 คน หญิง 3,535 คน (เดือนธันวาคม 2565) เป็นตำบลที่มีจำนวนประชากรมากเป็นอันดับ 8 จาก 9 ตำบลในอำเภอกมลาไสย
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
ฟีบาอเมริกา

ฟีบาอเมริกา  เป็นโซนภายในสหพันธ์บาสเกตบอลนานาชาติ นี่คือหนึ่งในห้าสมาพันธ์ระดับทวีปของฟีบา ฟีบาอเมริกามีหน้าที่รับผิดชอบในการจัดองค์กรและการกำกับดูแลการแข่งขันระดับนานาชาติที่สำคัญในทวีปอเมริกา ซึ่งประกอบด้วยสหพันธ์บาสเกตบอลระดับชาติ 44 แห่งและมีสำนักงานใหญ่ในไมอามี มลรัฐฟลอริดา ประธานฟีบาอเมริกาคนปัจจุบันคือ แครอล คัลแลนจากสหรัฐ
สุญนิยม

สุญนิยม  คือมุมมองแขนงหนึ่งของปรัชญาที่ปฏิเสธแง่มุมพื้นฐานของการดำรงอยู่ของมนุษย์ ที่เป็นที่ยอมรับโดยทั่วไป เช่น ความรู้ ศีลธรรมหรือความหมายของชีวิต คำนี้เป็นที่รู้จักเพราะอีวาน ตูร์เกนเยฟ (Ivan Turgenev) และโดยเฉพาะอย่างยิ่งจากตัวละครที่ชื่อ บาซารอฟ (Bazarov) ในนวนิยาย "Fathers and Sons" 
มีแนวคิดที่แตกต่างกันในหมู่ผู้เชื่อเรื่องสุญนิยม เช่น คุณค่าของมนุษย์นั้นไม่มีมูลความจริง ชีวิตไม่มีความหมาย ความรู้นั้นเป็นสิ่งที่พ้นวิสัย หรือกลุ่มของสิ่งมีชีวิตบางกลุ่มไม่มีอยู่จริง หรือไม่มีความหมายหรือไร้จุดหมาย
ฟีบายุโรป

ฟีบายุโรป  เป็นองค์กรบริหารสำหรับกีฬาบาสเกตบอลในทวีปยุโรป เป็นโซนภายในสหพันธ์บาสเกตบอลนานาชาติซึ่งประกอบด้วยสหพันธ์บาสเกตบอลระดับชาติในทวีปยุโรปทั้งหมด 50 แห่ง
บ้านแห่งชาวโซเวียต (คาลีนินกราด)

บ้านแห่งชาวโซเวียต  เป็นอาคารที่ยังสร้างไม่เสร็จในใจกลางนครคาลีนินกราด แคว้นคาลินินกราด รัสเซีย คนในพื้นที่นิยมเรียกอาคารนี้ว่า "หุ่นยนที่ถูกฝัง" เนื่องจากลักษณะปรากฏที่คล้ายคลึงกับหัวของหุ่นยนต์ยักษ์ที่ฝังในดินสูงถึงไหล่ อาคารตั้งเป้าหมายจะสร้างขึ้นเป็นอาคารที่ทำการกลางของแคว้น และสร้างขึ้นบนจุดที่เคยเป็นปราสาทเคอนิชส์แบร์คซึ่งมีมาตั้งแต่ศตวรรษที่ 13 ตรงจุดที่เคยเป็นคูน้ำตะวันออกของปราสาท
แม้บางส่วนจะมองว่าอาคารนี้เป็นตัวอย่างชิ้นที่เลวร้ายที่สุดของสถาปัตยกรรมโซเวียตยุคหลังสงครามโลก บ้างมองว่าอาคารนี้เป็นผลงานชิ้นสำคัญของสถาปัตยกรรมบรูทัลลิสต์ โดยเฉพาะก่อนที่อาคารจะถูกทาสีใหม่ในปี 2005
ประวัติศาสตร์.
ปราสาทเคอนิชส์แบร์คถูกทำลายเสียหายอย่างหนักในระหว่างการทิ้งระเบิดเคอนิชส์แบร์คในสงครามโลกครั้งที่สอง หลังนครถูกเปลี่ยนมาอยู่ภายใต้การปกครองของสหภาพโซเวียต และเจ้าหน้าที่รัฐของโซเวียตตัดสินใจไม่อนุรักษ์ซากของปราสาทที่เหลืออยู่ เนื่องจากมองว่าเป็นสัญลักษณ์ของลัทธิฟาสซิสต์ ส่วนที่เหลือของปราสาทถูกระเบิดทำลายในช่วง ค.ศ. 1967 ถึง 1969 วิสัยทัศน์ในการพัฒนานครขึ้นมาใหม่ได้รับแรงบันดาลใจอย่างมากมาจากงานของ Lúcio Costa และ Oscar Niemeyer โดยเฉพาะจากงานการพัฒนานครบราซีเลียในประเทศบราซิล มีการจัดการประกวดแข่งขันการออกแบบทางสภาปัตยกรรมสองครั้งในปี 1964 และ 1974 งานออกแบบที่ได้รับการคัดเลือกเป็นผลงานของยูเลียน ลโววิช ชวาร์ตซไบรม์ (Yulian Lvovich Shvartsbreim) ซึ่งได้รับความเคารพอย่างสูงในโซเวียต และสตูดิโอของเขา TsNIIEP
การก่อสร้างเริ่มต้นในปี 1970 โดยอาคารนี้ตั้งใจจะใช้งานเป็นอาคารศูนย์กลางการปกครองของแคว้นคาลินินกราด อาคารคอนกรีตนี้สร้างขึ้นทับซากปรักหักพังเดิมของปราสาท ประกอบกับดินที่สร้างมีลักษณะยวบ ทำให้เกิดปัญหาเชิงโครงสร้าง ฐานของอาคารได้รับการพิสูจน์ว่าไม่เพียงพอที่จะรองรับอาคารสูง 28 ชั้น การก่อสร้างดำเนินไปถึงที่ชั้น 21 เท่านั้น ด้วยความสนใจจากพรรคคอมมิวนิสต์และเงินทุนที่หมด อาคารถูกพักการก่อสร้างไปในปี 1985 อาคารถูกทิ้งร้างและถูกพ่นกราฟิตี ซากภายในของอาคารที่ไม่แข็งแรงถล่มลงมาเป็นบางส่วน
ในปี 2005 เนื่องในวาระฉลอง 60 ปีของคาลีนินกราด และ 750 ปีของเคอนิกซ์แบร์ค ประกอบกับการเดินทางเยือนโดยวลาดีมีร์ ปูติน ผู้นำของรัสเซีย ภายนอกอาคารได้ถูกทาสีใหม่ด้วยสีฟ้าอ่อน และมีการติดตั้งกระจก แม้การทาสีใหม่จะช่วยให้อาคารดูดีขึ้นบ้าง แต่บางส่วนวิจารณ์ว่าทำให้อาคารเป็นเปลือกพอเทมคิน ภายในอาคารยังคงไม่มีการก่อสร้างต่อ และใช้งานไม่ได้
มีการประกาศว่าอาคารจะถูกทุบทำลายในปลายปี 2020 โดยคาดการณ์จะเริ่มทำการทุบในต้นปี 2021 และอาจมีการนำซากจากอาคารที่ทุบแล้วมาทำเป็นของที่ระลึกจำหน่าย ท้ายที่สุด การทุบทำลายอาคารได้เริ่มต้นขึ้นในเดือนพฤษภาคม 2023
สมาพันธ์มวยสากลเอเชีย

สมาพันธ์มวยสากลเอเชีย (ASBC) เป็นองค์กรไม่แสวงหาผลกำไรที่ควบคุมดูแลกีฬามวยสากลทุกรูปแบบในทวีปเอเชีย สมาพันธ์มีความเกี่ยวข้องกับสมาคมมวยสากลนานาชาติ (IBA) มีสำนักงานใหญ่ตั้งอยู่ที่กรุงเทพมหานคร ประเทศไทย นอกจากนี้ วัตถุประสงค์หลักของสมาพันธ์มวยสากลเอเชียเพื่อปรับปรุง ส่งเสริม และเผยแพร่กีฬามวยสากลในทวีปเอเชียในทุกรูปแบบโดยคำนึงถึงคุณค่าทางการศึกษา วัฒนธรรม และการกีฬา และเพื่อริเริ่มโครงการที่ออกแบบมาเพื่อสนับสนุนนักกีฬารุ่นเยาว์และเจ้าหน้าที่ทุกคน
สติสัมปชัญญะ

สติสัมปชัญญะ หรือ พิชาน  คือความสามารถในการตระหนักรู้ถึงสิ่งต่าง ๆ ที่มีอยู่หรือเกิดขึ้นทั้งภายในและภายนอกตัวเรา หมายความว่าเราสามารถรับรู้ถึงความคิด ความรู้สึก อารมณ์ ซึ่งอยู่ภายในตัวเรา รวมไปถึงสิ่งต่าง ๆ ที่อยู่ภายนอกตัวเราได้
สติสัมปชัญญะเป็นสิ่งที่ซับซ้อนและยากที่จะทำความเข้าใจหรืออธิบายได้ และความหมายและนิยามของสติสัมปชัญญะก็ยังเป็นที่ถกเถียงกันอยู่ แม้จะมีการตีความและนิยามแตกต่างกันไปนานหลายศตวรรษ แต่ก็ยังไม่มีคำจำกัดความที่ชัดเจน
ธนเทพ ทิมสุวรรณ

ธนเทพ ทิมสุวรรณ (เกิด
24 พฤษภาคม พ.ศ. 2507) อดีตสมาชิกสภาผู้แทนราษฎรจังหวัดเลย อดีตสมาชิกวุฒิสภาจังหวัดเลย เป็นสามีของนันทนา ทิมสุวรรณ
ประวัติ.
ธนเทพ ทิมสุวรรณ เกิดเมื่อวันที่ 24 พฤษภาคม พ.ศ. 2507 เป็นบุตรของสุรัตน์ ทิมสุวรรณ อดีตประธานสภาจังหวัดเลยกับนันทกา ทิมสุวรรณ เขาสำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยรามคำแหง
ธนเทพ สมรสกับนันทนา ทิมสุวรรณ มีบุตรชายคือ ศรัณย์ ทิมสุวรรณ สมาชิกสภาผู้แทนราษฎรจังหวัดเลย
การทำงาน.
ธนเทพ ทิมสุวรรณ ลงสมัครรับเลือกตั้งสมาชิกสภาผู้แทนราษฎรจังหวัดเลยครั้งแรกในปี 2539 สังกัดพรรคความหวังใหม่ โดยได้รับเลือกตั้งเป็น ส.ส.สมัยแรก ต่อมาการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาย้ายมาสังกัดพรรคไทยรักไทย และได้รับเลือกตั้งเป็น ส.ส.สมัยที่ 2
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาสนับสนุนให้ภรรยา (นันทนา ทิมสุวรรณ) ลงสมัครรับเลือกตั้ง ส.ส.จังหวัดเลยแทน และได้รับเลือกตั้งเป็น ส.ส.ในการเลือกตั้งครั้งดังกล่าว
ในปี 2549 เขาลงสมัครรับเลือกตั้งสมาชิกวุฒิสภาจังหวัดเลย และได้รับเลือกตั้งเป็นสมาชิกวุฒิสภาจังหวัดเลย พร้อมกับเปล่งมณี เร่งสมบูรณ์สุข
ในปี 2550 ลงสมัครรับเลือกตั้งสมาชิกสภาผู้แทนราษฎรแบบสัดส่วน กลุ่มที่ 3 สังกัดพรรคพลังประชาชน ได้รับเลือกตั้งเป็น ส.ส.สมัยที่ 3 และในปี 2554 ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย
สมาชิกสภาผู้แทนราษฎร.
ธนเทพ ทิมสุวรรณ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
เฉงจิ๋ว

เฉงจิ๋ว หรือ เซียงจิ๋ว ในภาษาจีนกลางเรียกว่า ชิงโจว  เป็นหนึ่งในเก้ามณฑลของจีนโบราณ เวลาย้อนไปเมื่อราว 2070 ปีก่อนคริสตกาล ภายหลังกลายเป็นหนึ่งในสิบสามมณฑลของราชวงศ์ฮั่น (206 ปีก่อนคริสตกาล - ค.ศ. 220) เก้ามณฑลถูกระบุถึงครั้งแรกในบท"ยฺหวี่ก้ง"ของคัมภัร์"ชูจิง" โดยเฉงจิ๋วอยู่ทางตะวันออกของอิจิ๋วและทางเหนือของยังจิ๋ว อาณาเขตดั้งเดิมของเฉงจิ๋วครอบคลุมพื้นที่ส่วนใหญ่ของมณฑลชานตงในปัจจุบัน ยกเว้นทางด้านตะวันตกเฉียงใต้
ประวัติศาสตร์.
ยุคโบราณ.
มณฑลเฉงจิ๋วได้ชื่อมาตามที่ระบุใน"ยฺหวี่ก้ง" โดยที่ต้า-ยฺหวี่เขียนว่า "ระหว่างทะเลและเขาไทสันมีเพียงเฉงจิ๋ว" เมื่อราว 5,000 ปีก่อนคริสตกาล พื้นที่นี้เป็นแหล่งกำเนิดของวัฒนธรรมตงอี๋ ในยุคราชวงศ์เซี่ยและราชวงศ์ชาง เฉงจิ๋วเป็นที่อยู่ของตระกูลฉฺว่างจิว ("Shuǎngjīu"), จี้เจ๋อ ("Jìzé") และผางปั๋วหลิง ("Pángbólíng") และรัฐผู่กู
รายชื่อตัวละครเหล่าวายร้ายดิสนีย์

นี่คือรายชื่อตัวละครเหล่าวายร้ายดิสนีย์ที่มักสร้างจากตัวละครแอนิเมชัน เสนอโดยเป็นส่วนหนึ่งของรายชื่อตัวละครของดิสนีย์ ตัวละครวายร้ายเหล่านี้บางตัวปรากฏในภาคต่อ วิดีโอเกม หนังสือการ์ตูน ละครเวที หรือการดัดแปลงจากภาพยนตร์ต้นฉบับสำหรับคนแสดง
เช่นเดียวกับรูปแบบ"เจ้าหญิงดิสนีย์"ที่มีตัวละครเจ้าหญิงของดิสนีย์ ตัวละครวายร้ายของดิสนีย์มักถูกจัดกลุ่มไว้ด้วยกันโดยเป็นส่วนหนึ่งของแฟรนไชส์เหล่าวายร้ายดิสนีย์  ซึ่งก่อตั้งโดยตัวละครคู่อริหลายตัวจากโครงการผลิตของวอลต์ดิสนีย์พิกเชอส์ โดยเน้นที่ตัวละครจากภาพยนตร์แอนิเมชันเป็นหลัก ซึ่งส่วนใหญ่เป็นตัวละครจากผลงานการผลิตของวอลต์ดิสนีย์แอนิเมชันสตูดิโอส์
รายชื่อเหล่าวายร้าย.
ตัวละครที่ระบุไว้ในที่นี้มีการนำเสนอในผลงานและสินค้าของดิสนีย์ในฐานะวายร้าย "อย่างเป็นทางการ"
ตัวละครเหล่านี้พบเห็นได้ในสินค้าล่าสุดที่เกี่ยวข้องกับ"เหล่าวายร้ายดิสนีย์" กิจกรรมสด สถานที่ท่องเที่ยว ฯลฯ ตัวละครเหล่านี้ยังเป็นที่รู้จักในนาม "ภาพสะท้อนแห่งความชั่วร้ายทั้ง 13"
คอมมานโดเทียม

คอมมานโดเทียม หรือ หน่วยจู่โจมเทียม  คือ ฆาตกรหมู่ในสาขานิติจิตเวชที่ก่อเหตุฆาตกรรมโดยไตร่ตรองไว้ก่อน และการฆาตกรรมหมู่และพร้อมฆ่าตัวตายตามโดยขับเคลื่อนด้วยจินตนาการที่เต็มไปด้วยความแค้น และหมกหมุ้นอยู่กับอาวุธปืน มีความใฝ่ฝันที่จะได้ฆ่าคน โดยทั่วไปจะเป็นการสะสมอาวุธและตามมาด้วยการโจมตีตามรูปแบบของคอมมานโดติดอาวุธหนัก
โดยทั่วไปแล้วผู้ก่อเหตุจะมองการกระทำที่หลงตนเองว่ากำลังทำสิ่งที่ดีงามทางศีลธรรมเพื่อการแก้แค้นต่อการปฏิบัติที่อยุติธรรมบนโลกที่ไม่เป็นธรรม และปรารถนาที่จะถูกมองด้วยการเป็นคนที่มีรัศมีที่น่าเลื่อมใสและน่าเชิดชู
ผู้สังเกตการณ์บางคนได้แบ่งฆาตกรสังหารหมู่ออกเป็นสามประเภท คือ คอมมานโดเทียม, กุลฆาต และ ชนแล้วหนี
ตันลิวอ๋อง

ตันลิวอ๋อง ในภาษาจีนกลางเรียกว่า เฉินหลิวหวาง (陳留王) เป็นชื่อฐานันดรศักดิ์ระดับอ๋องในยุคราชวงศ์ฮั่นและรัฐในยุคถัดมา ฐานันดรศักดิ์สิ้นสุดในปี ค.ศ. 479 ผู้ที่เคยดำรงฐานันดรศักดิ์ตันลิวอ๋องได้แก่:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
จิตบำบัด

จิตบำบัด  คือการใช้วิธีทางจิตวิทยาเพื่อเยียวยาจิตใจของผู้ป่วยด้วยการสนทนาหรือมีปฏิสัมพันธ์กับผู้ป่วยเพื่อช่วยให้ผู้ป่วยเปลี่ยนแปลงพฤติกรรม รวมทั้งมีความสุขมากยิ่งขึ้น และสามารถเอาชนะปัญหาต่าง ๆ ได้ โดยมุ่งหมายเพื่อช่วยทำให้ความอยู่ดีมีสุขและสุขภาพจิตของผู้ป่วยดีขึ้น แก้ไขหรือลดพฤติกรรม ความเชื่อ แรงกดดัน ความคิด หรืออารมณ์ที่เป็นปัญหา และช่วยปรับปรุงความสัมพันธ์และทักษะทางสังคมให้ดีขึ้น จิตบำบัดแต่ละประเภทต่างถูกออกแบบมาสำหรับผู้ใหญ่ ครอบครัว เด็ก และวัยรุ่นอย่างเฉพาะกลุ่ม จิตบำบัดบางประเภทได้รับการพิสูจน์ว่ามีประสิทธิภาพในการรักษาความผิดปกติทางจิตบางอย่างที่ได้รับการวินิจฉัยแล้ว ในขณะที่ประเภทอื่น ๆ ได้รับการวิพากษ์วิจารณ์ว่าเป็นวิทยาศาสตร์เทียม
จิตบำบัดมีเทคนิคต่าง ๆ ที่แตกต่างกันออกไปนับร้อย บางเทคนิคอาจมีรูปแบบต่างกันไปเล็กน้อย ในขณะที่บางเทคนิคก็มีพื้นฐานมาจากความเข้าใจในด้านจิตวิทยาที่แตกต่างกันไปมาก เทคนิคส่วนใหญ่เกี่ยวข้องกับการพบปะแบบตัวต่อตัวระหว่างผู้ป่วยและนักบำบัด แต่บางเทคนิคก็ใช้กับคนเป็นกลุ่ม ซึ่งรวมถึงครอบครัวด้วย
นักจิตบำบัดอาจเป็นผู้เชี่ยวชาญด้านสุขภาพจิต เช่น จิตแพทย์ นักจิตวิทยา พยาบาลที่ทำงานด้านสุขภาพจิต นักสังคมสงเคราะห์ที่ทำงานในคลินิก นักบำบัดครอบครัวและคู่สมรส หรือผู้ให้คำปรึกษามืออาชีพก็ได้ และอาจมีภูมิหลังแตกต่างกันไป และในแต่ละเขตอำนาจอาจมีการกำกับดูแลตามกฎหมาย โดยสมัครใจ หรือไม่มีการกำกับดูแลเลยก็ได้ (และอาจได้รับการคุ้มครองหรือไม่ก็ได้)
ปรากฏการณ์

ปรากฏการณ์  คือเหตุการณ์หรือสิ่งต่าง ๆ ที่เกิดขึ้น และสามารถสังเกตเห็นได้ด้วยประสาทสัมผัส
ในทางปรัชญา.
ในทางปรัชญาสมัยใหม่ คำว่า "ปรากฏการณ์" ได้ถูกใช้อย่างกว้างขวางโดยอิมมานูเอล คานต์ ซึ่งใช้คำนี้เพื่ออธิบายถึงสิ่งต่าง ๆ ซึ่งสามารถรับรู้และสังเกตเห็นได้โดยตรง ตรงกันข้ามกับนูเมนอน (noumenon) ซึ่งไม่สามารถรับรู้และสังเกตเห็นได้โดยตรง คานต์ได้รับอิทธิพลอย่างมากจากก็อทฟรีท วิลเฮ็ล์ม ไลบ์นิทซ์ในส่วนหนึ่งของปรัชญาของเขา ซึ่งมองว่าคำว่าปรากฏการณ์และนูเมนอนเป็นคำศัพท์เฉพาะที่มีความเกี่ยวข้องกัน
ในทางวิทยาศาสตร์.
ในทางวิทยาศาสตร์ คำว่า "ปรากฏการณ์" หมายถึงเหตุการณ์ใด ๆ ที่เกิดขึ้นซึ่งสามารถสังเกตเห็นได้ด้วยประสาทสัมผัสโดยตรง หรือด้วยเครื่องมือก็ได้ พร้อมทั้งสามารถสังเกต บันทึก และเรียบเรียงข้อมูลได้ โดยเฉพาะในฟิสิกส์ การศึกษาเกี่ยวกับปรากฏการณ์อาจเกี่ยวข้องกับการวัดเกี่ยวกับสสาร พลังงาน หรือเวลา เช่น การสังเกตการโคจรของดวงจันทร์และกฎความโน้มถ่วงของไอแซก นิวตัน หรือการสังเกตการเคลื่อนที่ของลูกตุ้มของกาลิเลโอ กาลิเลอี
ในวิทยาศาสตร์ธรรมชาติ คำว่า "ปรากฏการณ์" ก็หมายถึงเหตุการณ์ใด ๆ ที่เกิดขึ้นซึ่งสามารถสังเกตได้เช่นกัน ซึ่งคำนี้ก็ถูกใช้โดยไม่คำนึงถึงสาเหตุของเหตุการณ์ ตัวอย่างปรากฏการณ์ทางกายภาพก็อย่างเช่น ปรากฏการณ์การโคจรของดวงจันทร์ หรือปรากฏการณ์การแกว่งของลูกตุ้ม ซึ่งทั้งสองสามารถสังเกตได้
ปรากฏการณ์เชิงกลเป็นปรากฏการณ์ทางกายภาพซึ่งสัมพันธ์กับสมดุลหรือการเคลื่อนที่ของวัตถุ ตัวอย่างเช่น เปลของนิวตัน เครื่องยนต์ ลูกตุ้มคู่
เติงเฟิง

เติงเฟิง (ไปรษณีย์: Tengfeng) เป็นนครระดับอำเภอในนครเจิ้งโจว มณฑลเหอหนาน ประเทศจีน ในสมัยโบราณเรียกว่า หยางเฉิง 
เติงเฟิงมีขนาดพื้นที่ และมีจำนวนประชากรประมาณ 630,000 คน ครอบคลุมบริเวณมุมตะวันตกเฉียงใต้ของเจิ้งโจวและเป็นเขตการปกครองระดับอำเภอที่อยู่ทางตะวันตกสุดของเจิ้งโจว
เติงเฟิงตั้งอยู่ที่เชิงเขาซง หนึ่งในภูเขาที่ศักดิ์สิทธิ์ที่สุดในประเทศจีน เมืองนี้เป็นหนึ่งในศูนย์กลางทางจิตวิญญาณที่มีชื่อเสียงที่สุดของจีน และเป็นที่ตั้งของสถาบันทางศาสนาและวัดที่มีชื่อเสียงหลายแห่ง เช่น วัดจงเยฺว่, วัดเส้าหลิน (ศูนย์กลางศิลปะการต่อสู้ที่มีชื่อเสียง), รวมถึงสถาบันขงจื๊อซงหยาง และ#เปลี่ยนทาง ด้วยเหตุนี้ จึงมีการแสดงออกทางผ่านทางบทกวีจากวรรณคดีจีนว่าสถานที่แห่งนี้เป็น "ศูนย์กลางแห่งสวรรค์และโลก" บางส่วนของเมืองได้รับการขึ้นทะเบียนเป็นแหล่งมรดกโลกของยูเนสโกเมื่อ ค.ศ. 2010
ดรูว์ ไวส์แมน

ดรูว์ ไวส์แมน (7 กันยายน 1959) เป็นแพทย์และนักวิทยาศาสตร์ชาวอเมริกัน และผู้รับราวัลโนเบลสาขาการแพทย์ เป็นที่รู้จักดีจากส่วนร่วมในชีววิทยาอาร์เอ็นเอ ชิ้นงานของเขาได้ถูกนำมาใช้ในการพัฒนาวัคซีนเอ็มอาร์เอ็นเอ โดยเฉพาะอย่างยิ่งวัคซีนโรค COVID-19 ของ ไบออนเท็ก/ไฟเซอร์ และ มอเดอร์นา เขาเป็นศาสตราจารย์รอเบิตส์แฟมิลีด้านการวิจัยวัคซีน (Roberts Family Professor in Vaccine Research) คนแรก, ผู้อำนวยการสถาบันเพนน์เพื่อนวัตกรรมอาร์เอ็นเอ (Penn Institute for RNA Innovation) และอาจารย์แพทย์ประจำวิทยาลัยแพทยศาสตร์เพเรลแมน มหาวิทยาลัยเพนซิลเวเนีย เขาและเพื่อนร่วมวิจัย คอตอลิน คอริโคว ได้รับรางวัลร่วมกันจำนวนมาก รวมถึงรางวัลวิจัยทางคลินิกแลสเคอร์-ดีบาคี และในปี 2023 ทั้งคู่ได้รับรางวัลโนเบลสาขาการแพทย์และสรีรวิทยา
การยอมรับ.
ไวส์แมนและกอริกอได้รับรางวัลโนเบลสาขาการแพทย์และสรีรวิทยาในปี 2023 จากผลงานที่เกี่ยวกับเอ็มอาร์เอ็นเอ, รางวัลรอสเซนสตีล ในปี 2020, รางวัลลูยซา กรอว ฮอร์วิตซ์, รางวัลศูนย์การแพทย์แอลบานี, รางวัลวิจัยคลินิกแลสเคอร์-ดีบาคี, รางวัลแนวหน้าความรู้ มูลนิธิ BBVA 
ไวส์แมนได้รับปริญญากิตติมศักดิ์จากวิทยาลัยแพทยศาสตร์ มหาวิทยาลัยเดร็กเซิล และในปี 2021 เขาได้รับรางวัลเจ้าหญิงแห่งแอสตูเรียส ในสาขาการวิจัยทางวิทยาศาสตร์ ในปี 2022 เขาได้รับรางวัลความก้าวหน้าด้านวิมยาศาสตร์ชีวิต, เหรียญเจสซี สตีเวนสัน คอวาเลนโค, จากสถาบันวิทยาศาสตร์แห่งชาติร่วมกับกอตอลิน และรางวัลญี่ปุ่น รางวัลรอเบิร์ต ค็อก กับรางวัลทังสำหรับสาขาวิทยาศาสตร์ชีวเภสัชวิทยา, รางวัลจานทองจากสถาบันความสำเร็จอเมริกัน และได้รับเลือกตั้งเข้าสู่สถาบันแพทยศาสตร์แห่งชาติอเมริกัน และสถาบันศิลปศาสตร์และวิทยาการแห่งชาติอเมริกัน ในปี 2023 เขาได้รับรางวัลฮาร์วีย์ของเท็กไอนอนในอิสราเอล รางวัลสำหรับปี 2021
มิสเวิลด์ 1951

มิสเวิลด์ 1951 มิสเวิล์ด จัดที่ โรงละครไลเซียม, ลอนดอน, สหราชอาณาจักร เมื่อวันที่ 29 กรกฎาคม 1951 เดิมทีเวทีการประกวดนี้ตั้งใจจะเป็นการจัดครั้งเดียวสำหรับเทศกาลแห่งเกรตบริเตน.
มีผู้เข้าประกวด 27 คนจาก 7 ประเทศ
ผู้เข้าประกวด.
ผู้เข้าประกวดทั้ง27คนเข้าร่วมการประกวดครั้งนี้
วัดตาขัน

วัดตาขัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตาขัน อำเภอบ้านค่าย จังหวัดระยอง ปัจจุบันพระครูวิบูลย์ภารกิตติ์ ดำรงตำแหน่งเจ้าอาวาส
วัดตาขันตั้งวัดเมื่อ พ.ศ. 2423 ได้รับพระราชทานวิสุงคามสีมาเมื่อ พ.ศ. 2440 ผู้ริเริ่มตั้งวัดฝ่ายฆราวาสไม่ปรากฏหลักฐาน ฝ่ายสงฆ์ที่นับว่าเป็นผู้ริเริ่มก่อตั้งจริงจัง และเป็นที่รู้จักกันทั่วไป คือ ท่านพ่อตั้งหรือหลวงพ่อตั้งได้เป็นผู้ริเริ่มขึ้นและเป็นเจ้าอาวาสรูปแรก ปกครองวัดอยู่หลายพรรษา จนมีบางท่านแทนที่จะเรียกชื่อว่าวัดตาขันว่า วัดหลวงพ่อตั้ง 
วัดมีพิพิธภัณฑ์วัดตาขันซึ่งพระครูวิบูลย์ภารกิตติ์เป็นผู้ริเริ่มการก่อตั้ง มีการจัดแสดงวัตถุสิ่งของ จึงเป็นแต่เพียงใช้มุมหนึ่งภายในศาลาวัด เก็บและจัดแสดงวัตถุสิ่งของจำนวนหนึ่งซึ่งญาติโยมที่มาทำบุญที่วัด ทางเข้าวัดมี "พระพุทธตรีโลกเชษฐ์" เป็นพระพุทธรูปพื้นหลังด้านข้างองค์พระสีเขียวโดดเด่น มีอุโบสถมหาอุด ด้านในเป็นกุฏิของพระภิกษุ สามเณร ด้านหลังกุฏิมีศาลาการเปรียญ อเนกประสงค์ ในพื้นที่วัดเป็นที่ตั้งของโรงเรียนวิบูลวิทยา
วัดหวายกรอง

วัดหวายกรอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางบุตร อำเภอบ้านค่าย จังหวัดระยอง
วัดหวายกรองเป็นลักษณะที่ราบ มีถนนสาธารณะตัดผ่าน ซึ่งปัจจุบันนาดยางแล้ว คือ ถนนสายบางบุตร-ดอนจันทร์ทางด้านทิศใต้และทิศตะวันตกติดแม่น้ำระยอง
วัดหวายกรองตั้งวัดเมื่อ พ.ศ. 2390 ได้รับพระราชทานวิสุงคามสีมาเมื่อวันที่ 18 มกราคม พ.ศ. 2531 วัดมีโบราณวัตถุและเสนาสนะได้แก่ มณฑปพระพุทธบาทจำลองทรงจัตุรมุข (พ.ศ. 2460) อุโบสถ (พ.ศ. 2426) เจดีย์ก่ออิฐฐานแปดเหลี่ยม (พ.ศ. 2435) ยังอยู่ในสภาพที่จะบูรณะได้ นับเป็นวัดเก่าที่ยังเหลือของโบราณวัตถุไม่ถูกรื้อถอน
มิสเวิลด์ 1952

มิสเวิลด์ 1952 เป็นการจัดประกวดครั้งที่ 2 จัดเมื่อวันทื่ 14 พฤศจิกายน 1952 จัดที่ โรงละครไลเซียม,ลอนดอน, สหราชอาณาจักร มีผู้เข้าประกวด 11 คน จาก 9 ประเทศ กีกี้ ฮอแกนส์สัน จาก สวีเดน ส่งมอบมงกุฎต่อให้ เมย์-หลุยส์ โฟลดิน จาก สวีเดน เช่นกัน เป็นการชนะ2ปีซ้อนครั้งแรกในมิสเวิลด์ ผู้ชนะได้รับถ้วยรางวัลและช่อดอกไม้เนื่องจากยังไม่มีสายสะพายในสมัยนั้น
ผู้เข้าประกวด.
ผู้เข้าประกวดทั้ง 11 คนจาก 9 ประเทศ
เกาจิ๋ว

เกาจิ๋ว ในภาษาจีนกลางเรียกว่า เจียวโจว (เวด-ไจลส์: Chiao1-Cho1) เป็นมณฑลของจีนสมัยราชวงศ์ ในยุคราชวงศ์ฮั่นและราชวงศ์จิ้น ในยุคราชวงศ์มณฑลเกาจิ๋วประกอบด้วยพื้นที่เหลียงกว่างและภาคเหนือของเวียดนาม แต่ภายหลังพื้นที่กวางตุ้งได้แยกมาก่อตั้งเป็นมณฑลกว่างโจวโดยซุนกวนภายหลังการเสียชีวิตของชื่อ เซี่ย และคงอยู่กระทั่งมีการก่อตั้งมณฑลอันนัมในปี ค.ศ. 679
ประวัติศาสตร์.
ราชวงศ์ฮั่น.
เมื่อ 111 ปีก่อนคริสตกาล กองทัพของจักรพรรดิฮั่นอู่ตี้พิชิตรัฐกบฏลำอวด (南越 "หนานเยฺว่") และจัดตั้งพื้นที่เป็นเขตการปกครองระดับ"ปู้" (部 "bù") หรือเขตชื่อเกาจี (交阯 "เจียวจื่อ") ภายใต้การปกครองของข้าหลวงหรือ"ชื่อฉื่อ" ((cìshǐ)) นอกจาก 6 เมือง ("จฺวิ้น") ดั้งเดิม (หนานไห่, เหอผู่, ซังงาว ("ชางอู่"), ยฺวี่หลิน, เกาจี ("เจียวจื่อ") และจิ่วเจิน) ราชวงศ์ฮั่นยังยึดครองอาณาเขตใหม่ในไหหลำรวมถึงพื้นที่ทางใต้ของด่านงาง และก่อตั้งเป็นเมืองจูหยา, ตานเอ่อร์ และรื่อหนาน ในปี ค.ศ. 203 เขตเกาจี หรือ เจียวจื่อปู้ (交趾部 Jiāozhǐ bù) ได้เลื่อนฐานะเป็นโจวหรือมณฑลในชื่อ เกาจิ๋ว หรือ เจียวโจว (交州 Jiāozhōu)
ง่อก๊ก.
หลังการเสียชีวิตของชื่อ เซี่ย (士燮) ในปี ค.ศ. 226 ง่อก๊กแบ่งมณฑลเกาจิ๋วออกเป็นมณฑลกว่างโจว (廣州) และมณฑลเกาจิ๋วใหม่ แต่หลังการปราบปรามชื่อ ฮุย  บุตรชายของชื่อ เซี่ย ง่อก๊กก็ผนวกรวมกว่างโจวและเกาจิ๋วเข้ากันใหม่ จนกระทั่งในปี ค.ศ. 264 เมื่อเกาจิ๋วถูกแบ่งออกเป็น 2 มณฑลอีกครั้ง โดยมณฑลกว่างโจวประกอบด้วย 3 เมือง ได้แก่ หนานไห่ ซังงาว และยฺวี่หลิน ส่วนมณฑลเกาจิ๋วใหม่ประกอบด้วย 4 เมือง ได้แก่ เหอผู่ เกาจี จิ่วเจิน และรื่อหนาน ในปีเดียวกันนั้น ทูตโรมันได้เดินทางมาถึงเมืองเกาจีของมณฑลเกาจิวและเดินทางต่อไปยังราชสำนักง่อก๊ก ในปี ค.ศ. 229 ง่อก๊กส่งทูตไปอาณาจักรฟูนานที่ซึ่งมีพ่อค้าจากอินเดียและที่อื่น ๆ มารวมตัวกัน
สมาพันธ์มวยสากลยุโรป

สมาพันธ์มวยสากลยุโรป (EUBC) เป็นองค์กรปกครองกีฬามวยสมัครเล่นของทวีปยุโรป เป็นสมาชิกของสมาคมมวยสากลนานาชาติซึ่งเป็นองค์กรปกครองทั่วโลก เกิดขึ้นจากการประกาศใช้รัฐธรรมนูญเมื่อวันที่ 16 กุมภาพันธ์ พ.ศ. 2552 โดยเข้ารับหน้าที่ของอดีตสมาคมมวยสากลสมัครเล่นยุโรป (EABA)
ประธานสมาพันธ์มวยสากลยุโรปคือ ฟรังโก ฟัลซิเนลลี (อดีตประธานสหพันธ์มวยสากลอิตาลี) มีรองประธานสองคนและสมาชิกคณะกรรมการบริหาร 16 คน ซึ่งทั้งหมดเป็นผู้ชาย แม้ว่าสมาพันธ์จะควบคุมมวยสากลสมัครเล่นทั้งสองเพศก็ตาม
เมื่อวันที่ 29 ตุลาคม พ.ศ. 2550 คณะกรรมการบริหารของสมาคมมวยสากลสมัครเล่นยุโรปได้ถอดถอนอดีตประธาน เอดูอาร์ด คูไซนอฟ (รัสเซีย) ซึ่งเป็นศัตรูคู่อาฆาตของประธานสมาคมมวยสากลนานาชาติ อู๋ ชิง-กัว ออกจากสมาคมในการประชุมวิสามัญ EC ที่จัดขึ้นที่เมืองชิคาโก การโหวตคือ 14 เสียงและหนึ่งเสียงคัดค้านการถอดถอนคูไซนอฟ หลังจากที่สหพันธ์มวยสากลรัสเซียแจ้งสมาคมมวยสากลสมัครเล่นยุโรปและสมาคมมวยสากลนานาชาติ เมื่อต้นเดือนตุลาคมถึงการตัดสินใจถอนการสนับสนุนให้เขา
สมาพันธ์มวยสากลโอเชียเนีย

สมาพันธ์มวยสากลโอเชียเนีย (OCBC) เป็นองค์กรปกครองกีฬามวยสากลสมัครเล่นของโซนโอเชียเนีย เป็นสมาชิกของสมาคมมวยสากลนานาชาติ เกิดขึ้นจากการประกาศใช้รัฐธรรมนูญเมื่อวันที่ 16 กุมภาพันธ์ พ.ศ. 2552 โดยเข้ารับหน้าที่แทนอดีตสมาคมมวยสากลสมัครเล่นโอเชียเนีย (OABA) สมาพันธ์มวยสากลโอเชียเนียมีหน้าที่ดูแลการแข่งขันกีฬามวยสากลสมัครเล่นภายในภูมิภาคโอเชียเนีย โอเชียเนียเป็นหนึ่งใน 5 สมาพันธ์ระดับภูมิภาคทั่วโลก ประกอบด้วย 17 ชาติภายในภูมิภาคโอเชียเนีย
ประธานคนปัจจุบันของสมาพันธ์มวยสากลโอเชียเนียคือ นายตาฮิติ เนน่า (ประธานสมาคมมวยสากลโพลีนีเซียน) มีรองประธาน 2 คนและกรรมการบริหาร 6 ท่าน
สหพันธ์เทนนิสเอเชีย

สหพันธ์เทนนิสเอเชีย (ATF) เป็นองค์กรไม่แสวงผลกำไรในเครือสหพันธ์เทนนิสนานาชาติ เป็นองค์กรระดับทวีปของสมาคมเทนนิสแห่งชาติของประเทศในmทวีปเอเชีย วัตถุประสงค์หลักของสหพันธ์เทนนิสเอเชีย คือการยกระดับมาตรฐานคุณภาพของเทนนิสเอเชีย และเพื่อทำให้กีฬาเทนนิสเป็นที่นิยมในหมู่ประชาชนชาวเอเชีย ปัจจุบันมีสมาคมสมาชิก 44 สมาคมที่เป็นตัวแทนของประเทศของตน สหพันธ์เทนนิสเอเชียทำงานอย่างใกล้ชิดกับสหพันธ์เทนนิสนานาชาติ (ITF) และสนับสนุนสมาคมสมาชิกผ่านการดำเนินโครงการต่าง ๆ มากมาย
เอลิโอ

เอลิโอ  เป็นภาพยนตร์คอมพิวเตอร์แอนิเมชันแนววิทยาศาสตร์ และตลกผจญภัย สัญชาติอเมริกันที่กำลังจะเข้าฉาย ผลิตโดยวอลต์ดิสนีย์พิกเชอส์และพิกซาร์แอนิเมชันสตูดิโอส์ และจัดจำหน่ายโดยวอลต์ดิสนีย์สตูดิโอส์โมชันพิกเชอส์ บทประพันธ์และกำกับโดยเอเดรียน โมลินา (เป็นการกำกับเรื่องแรกของเขา) อำนวยการสร้างโดยแมรี อลิซ ดรัมม์ และอำนวยการสร้างบริหารโดยพีต ดอกเตอร์ พากย์เสียงนำโดยโยนาส กิเบรบ, อเมริกา เฟอร์เรรา, จามีลา จามิล และแบรด การ์เร็ตต์ เป็นภาพยนตร์เรื่องที่ 28 จากทั้งหมดที่ผลิตโดยสตูดิโอ เป็นเรื่องราวการติดตามเด็กชายอายุ 11 ปีที่ชื่อเอลิโอ โซลิส (กิเบรบ) ซึ่งบังเอิญกลายมาเป็นทูตอวกาศของดาวเคราะห์โลกโดยไม่ได้ตั้งใจ หลังจากถูกมนุษย์ต่างดาวส่งลำแสงไปยังคอมมิวนิเวิร์สเพื่อการติดต่อ เอลิโอต้องสร้างความสัมพันธ์ใหม่กับสิ่งมีชีวิตต่างดาวที่แปลกประหลาดและเอาชีวิตรอดจากการทดลองที่น่ากลัวหลายครั้ง
ภาพยนตร์เรื่องนี้ได้รับการประกาศอย่างเป็นทางการในงานดี23 เอ็กซ์โป ในเดือนกันยายน ค.ศ. 2022 โดยโมลินาและดรัมม์ได้เข้าร่วมโครงการนี้ในฐานะผู้กำกับและผู้ผลิตตามลำดับ ในขณะที่กิเบรบและเฟอร์เรราได้รับการเปิดเผยว่าจะรับบทพากย์เสียงนำ
"เอลิโอ"มีกำหนดเข้าฉายในโรงภาพยนตร์สหรัฐในวันที่ 20 มิถุนายน ค.ศ. 2025 ส่วนในไทย 19 มิถุนายน ค.ศ. 2025
คำนำ.
<templatestyles src="Template:Blockquote/styles.css" />เป็นเวลาหลายศตวรรษแล้วที่ผู้คนร้องเรียกจักรวาลเพื่อค้นหาคำตอบ ในภาพยนตร์เรื่องใหม่ล่าสุดของดิสนีย์และพิกซาร์เรื่อง"เอลิโอ" จักรวาลได้เรียกกลับมา! ภาพยนตร์ต้นฉบับเรื่องนี้จะแนะนำเด็กชายชื่อเอลิโอ ผู้ที่เคราะห์ร้ายที่มีจินตนาการที่กระตือรือร้น และพบว่าตัวเองถูกส่งไปยังคอมมิวนิเวิร์สโดยไม่ได้ตั้งใจ ซึ่งเป็นองค์กรระหว่างดาวเคราะห์ที่มีตัวแทนจากกาแลกซีอันไกลโพ้น เอลิโอถูกเข้าใจผิดพลาดว่าเป็นทูตของโลกที่ไปยังส่วนอื่น ๆ ของจักรวาล และไม่ได้เตรียมตัวให้พร้อมสำหรับแรงกดดันแบบนั้น เอลิโอจะต้องสร้างความสัมพันธ์ใหม่กับสิ่งมีชีวิตต่างดาวที่แปลกประหลาด เอาชีวิตรอดจากการทดลองที่น่ากลัว และค้นหาว่าเขาคือใครอย่างแท้จริง
สมาพันธ์เทนนิสแอฟริกา

สมาพันธ์เทนนิสแอฟริกา (CAT) เป็นองค์กรไม่แสวงผลกำไรในเครือสหพันธ์เทนนิสนานาชาติ เป็นองค์กรระดับทวีปของสมาคมเทนนิสแห่งชาติของประเทศในทวีปแอฟริกา ตั้งอยู่ใน เมืองตูนิส ประเทศตูนิเซีย จุดมุ่งหมายหลักของสมาพันธ์เทนนิสแอฟริกาคือการควบคุมกฎเทนนิสในทวีปแอฟริกา เพื่อพัฒนาโครงสร้างพื้นฐานของกีฬา และเพื่อให้เป็นที่นิยมทั่วทั้งทวีป ทั้งนี้ สมาพันธ์เทนนิสแอฟริกายังตระหนักถึงความเป็นเลิศของนักเทนนิสมืออาชีพทั้งนักเทนนิสและสมาคมสมาชิกที่ได้รับรางวัลและเกียรติคุณ เป็นสมาคมเทนนิสระดับภูมิภาคที่ใหญ่ที่สุดโดยมีสมาชิก 50 ประเทศ มีภาษาอังกฤษและภาษาฝรั่งเศสเป็นภาษาราชการขององค์กร จากข้อมูลของสมาพันธ์เทนนิสแอฟริกา ทวีปแอฟริกาแบ่งออกเป็นห้าโซนที่แตกต่างกันตามพื้นฐานทางภูมิศาสตร์ โดยแต่ละโซนจะมีสำนักงานเป็นของตัวเอง
สมาพันธ์เทนนิสอเมริกากลางและแคริบเบียน

สมาพันธ์เทนนิสอเมริกากลางและแคริบเบียน (COTECC) เป็นองค์กรไม่แสวงผลกำไรในเครือสหพันธ์เทนนิสนานาชาติ เป็นองค์กรระดับทวีปของสมาคมเทนนิสแห่งชาติของประเทศในทวีปอเมริกากลางและแคริบเบียน มีวัตถุประสงค์เพื่อดำเนินนโยบายที่พัฒนากีฬาเทนนิสในอเมริกากลางและแคริบเบียน สำนักงานใหญ่ตั้งอยู่ในซานโตโดมิงโก สาธารณรัฐโดมินิกัน และมีสมาชิกประกอบด้วย 34 ประเทศ
วัตถุประสงค์ของสมาพันธ์เทนนิสอเมริกากลางและแคริบเบียน คือการสนับสนุน กำกับดูแล จัดระเบียบ ควบคุม และเผยแพร่การฝึกปฏิบัติของนักเทนนิส จัดระเบียบ สนับสนุน และ/หรือดำเนินการแข่งขัน การแข่งขันชิงแชมป์ โปรแกรมการฝึกอบรม และการประชุมเชิงปฏิบัติการสำหรับสหพันธ์เทนนิสแห่งชาติของแคริบเบียนและอเมริกากลาง และรักษาความร่วมมือกับสหพันธ์เทนนิสนานาชาติในนามของพื้นที่ทางภูมิศาสตร์ของแคริบเบียนและอเมริกากลาง
แลนดิส แบลร์

แลนดิส แบลร์  (ชื่อเกิดคือ ปีเตอร์ แลนดิส แบลร์ ; 4 กันยายน ค.ศ. 1983 –) เป็นนักวาดภาพประกอบและศิลปินการ์ตูนชาวอเมริกัน เขาวาดภาพประกอบนิยายภาพเรื่อง"เดอะฮันติงแอ็กซิเดนต์" รวมถึงต่อมาได้เขียนและวาดภาพประกอบเรื่อง"ดิเอนเวียสซิบลิง" และ"เดอะไนต์เต็นท์" เขายังเป็นที่รู้จักจากผลงานของเขากับเคตลิน เดาตี และเป็นสมาชิกของดิออร์เดอร์ออฟเดอะกูดเดธ
ผลงาน.
ภาพวาดที่ตัดกันอย่างหนักและการเล่าเรื่องที่มืดมนของแบลร์ได้รับอิทธิพลจากเอ็ดเวิร์ด โกรีย์ หนังสือพิมพ์"เดอะนิวยอร์กไทมส์"กล่าวถึงงานของเขาในเรื่อง"เดอะฮันติงแอ็กซิเดนต์"ว่าวาดไว้ด้วย "ความเร่าร้อนเชิงย้ำเขียน"
หนังสือ.
แลนดิส แบลร์ มีชื่อเสียงใน ค.ศ. 2017 ด้วยภาพประกอบ 420 หน้าสำหรับ"เดอะฮันติงแอ็กซิเดนต์: อะทรูสตอรีออฟไครม์แอนด์โพอิทรี" ซึ่งเขียนโดยเดวิด คาร์ลสัน และในปีเดียวกันนั้นได้มีการตีพิมพ์หนังสือเล่มที่สองของเคตลิน เดาตี ในชื่อ"ฟรอมเฮียร์ทูอีเทอร์นิตี" ที่มีภาพประกอบโดยแบลร์
เขาทั้งเขียนและวาดภาพ"ดิเอนเวียสซิบลิงส์: แอนด์อาเทอร์มอร์บิดเนิร์สเซอรีไรมส์" สำหรับตีพิมพ์โดยสำนักพิมพ์นอร์ตันใน ค.ศ. 2019 ตามมาด้วย"เดอะไนต์เต็นท์"สำหรับสำนักพิมพ์ฮอลิเดย์เฮาส์ใน ค.ศ. 2023
นอกจากนี้ แบลร์ยังเขียนและจัดพิมพ์หนังสือบางเล่มของเขาเองภายใต้สำนักพิมพ์แซสเตอร์กูดเมนต์เพรส
ผลงานอื่น.
ห้องโถงของอาคารอพาร์ตเมนต์อาร์ตเดโคในย่านกลางเมืองเมมฟิสมีผลงานเฉพาะที่เป็นกระจกสลักลายโดยแลนดิส แบลร์ โดยแสดงแผนที่เมืองเมมฟิส, สถานที่ทางประวัติศาสตร์ และประวัติความเป็นมาของอาคาร
ภาพประกอบของเขาปรากฏในสิ่งพิมพ์และนิตยสารออนไลน์ รวมถึงนำไปใช้ในงานพาณิชยศิลป์ เช่น การออกแบบทีเชิร์ตและกระเป๋าโท้ต
ชีวิตส่วนตัว.
แลนดิสขี่จักรยานล้อเดียว
เลียงกี๋

เลียงกี๋ มีชื่อในภาษาจีนกลางว่า เหลียง จี  เป็นขุนนางของรัฐวุยก๊กในยุคสามก๊กของจีน และเป็นเสนาธิการทัพ (參軍 "ชานจฺวิน") ใต้บังคับบัญชาของสุมาอี้
ประวัติ.
ต้นรัชสมัยจักรพรรดิโจยอยแห่งวุยก๊ก ซินหงีเจ้าเมือง (太守 "ไท่โฉ่ว") ของเมืองเว่ย์ซิง (魏興; อยู่บริเวณอำเภอฉือเฉฺวียนในมณฑลฉ่านซีและอำเภอยฺหวินซีในมณฑลหูเป่ย์ในปัจจุบัน) ลอบรายงานถึงราชสำนักวุยก๊กว่าเบ้งตัดเจ้าเมืองของเมืองซินเสีย (新城 "ซินเฉิง") กำลังติดต่อกับรัฐจ๊กก๊ก แต่จักรพรรดิโจยอยทรงไม่เชื่อรายงาน สุมาอี้ซึ่งอยู่ประจำการที่อำเภออ้วนเซีย (宛 "หว่าน"; ปัจจุบันคือเขตหว่านเฉิง นครหนานหยาง มณฑลเหอหนาน) จึงส่งเลียงกี๋ไปตรวจสอบเบ้งตัดและเชิญเบ้งตัดให้เดินทางมานครหลวงลกเอี๋ยง ในเวลานั้นจูกัดเหลียงอัครมหาเสนาบดีและผู้สำเร็จราชการแทนพระองค์แห่งรัฐจ๊กก๊กเขียนจดหมายถึงเบ้งตัดเพื่อเกลี้ยกล่อมให้เบ้งตัดแปรพักตร์กลับมาเข้าด้วยจ๊กก๊ก เบ้งตัดเกรงว่าเรื่องนี้จะถูกเปิดเผยจึงก่อกบฏขึ้นทันที
ในนิยาย"สามก๊ก".
ในนิยายอิงประวัติศาสตร์เรื่อง"สามก๊ก"ในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก ชื่อของเลียงกี๋เขียนด้วยอักษรจีนว่า 梁畿 ในนวนิยาย สุมาอี้ส่งเลียงกี๋ไปที่เมืองซินเสียและอ้างกับเบ้งตัดว่าสุมาอี้นำทัพไปยังเตียงฮันเพื่อต้านการบุกของรัฐจ๊กก๊ก เบ้งตัดได้ฟังดังนั้นก็รู้สึกยินดีเพราะเข้าใจว่าสุมาอี้ไม่ได้ระแคะระคายเรื่องที่ตนวางแผนก่อกบฏ จึงจัดงานเลี้ยงรับรองเลียงกี๋และส่งเลียงกี๋ออกจากเมือง
สหพันธ์เทนนิสโอเชียเนีย

สมาพันธ์เทนนิสโอเชียเนีย (OTF) เป็นองค์กรไม่แสวงผลกำไรในเครือสหพันธ์เทนนิสนานาชาติ เป็นองค์กรระดับทวีปของสมาคมเทนนิสแห่งชาติของประเทศในภูมิภาคโอเชียเนีย ก่อตั้งขึ้นในฐานะสมาคมระดับภูมิภาคของสหพันธ์เทนนิสนานาชาติ ในปี ค.ศ. 1993 เพื่อส่งเสริมการพัฒนากีฬาเทนนิสในภูมิภาคโอเชียเนีย โดยเน้นไปที่ประเทศเกาะเล็ก ๆ (ดินแดน/เขตปกครองตนเอง) และมีสำนักงานใหญ่ตั้งอยู่ที่ปาปัวนิวกินี โดยกีฬาเทนนิสทั้งในประเทศออสเตรเลียและนิวซีแลนด์ได้รับการพัฒนาอย่างดีอยู่แล้ว องค์กรเริ่มต้นด้วยสมาชิก 7 ชาติ ปัจจุบันมีสมาชิก 21 ประเทศ
สกายแทร็กซ์

สกายแทร็กซ์  เป็นสถาบันวิจัยอิสระด้านธุรกิจการบินและการขนส่งทางอากาศของสหราชอาณาจักร ซึ่งดำเนินการประเมินและจัดอันดับสายการบินและท่าอากาศยานทั่วโลก มีสำนักงานใหญ่ตั้งอยู่ที่กรุงลอนดอน
การดำเนินงาน.
สกายแทร็กซ์ ดำเนินการวิจัยและประเมินสายการบินเชิงพาณิชย์ เช่น การสำรวจข้อมูลจากนักเดินทางระหว่างประเทศ เพื่อให้คะแนนพนักงานต้อนรับบนเครื่องบิน ท่าอากาศยาน สายการบิน ห้องรับรองของสายการบิน ความบันเทิงบนเที่ยวบิน การจัดเลี้ยงบนเครื่องบิน และองค์ประกอบอื่น ๆ หลายประการของการเดินทางทางอากาศ 
นอกเหนือจากการประเมินเหล่านี้แล้ว สกายแทร็กซ์ยังมีฟอรัมที่ผู้โดยสารให้ข้อมูลเชิงลึก และความคิดเห็นเกี่ยวกับสายการบิน และยังมีเว็บไซต์ที่รีวิวเที่ยวบิน การตรวจสอบเที่ยวบิน และแบบสำรวจความพึงพอใจ 
สกายแทร็กซ์ยังจัดอันดับสายการบินและท่าอากาศยานทั่วโลก และให้รางวัลสายการบินโลก (World Airline Awards) และท่าอากาศยานโลก (World Airport Awards) เป็นประจำทุกปี
รางวัล.
สกายแทร็กซ์จะมอบรางวัลแก่ท่าอากาศยานและสายการบินที่มีความโดดเด่นในการปฏิบัติงานในทุก ๆ ปี
อันดับสายการบิน.
สายการบิน 5 ดาวของโลก.
ปัจจุบันสกายแทร็กซ์ให้การรับรองเฉพาะสายการบินที่ได้รับการจัดอันดับ 10 อันดับแรกเท่านั้น
แหล่งที่มา:
อันดับท่าอากาศยาน.
ท่าอากาศยาน 5 ดาวของโลก.
แหล่งที่มา:
ท่าอากาศยานที่สะอาดที่สุดในโลก.
สกายแทร็กซ์เพิ่มรางวัลต่อต้านโควิด-19 (anti-Covid 19 Awards) สำหรับท่าอากาศยานในปี 2020
เทนนิสยุโรป

เทนนิสยุโรป  เดิมชื่อ สมาคมเทนนิสยุโรป  ก่อตั้งขึ้นที่กรุงโรม ประเทศอิตาลี เมื่อวันที่ 31 พฤษภาคม พ.ศ. 2518 โดยกลุ่มสหพันธ์เทนนิสระดับชาติของทวีปยุโรป 17 แห่ง โดยเป็นองค์กรปกครองส่วนภูมิภาคสำหรับกีฬาเทนนิสและอยู่ภายใต้การอุปถัมภ์ของสหพันธ์เทนนิสนานาชาติ เป็นสมาคมระดับภูมิภาคที่ใหญ่ที่สุดในโลกขององค์กรปกครองกีฬาสหพันธ์เทนนิสนานาชาติ โดยมีรัฐสมาชิก 50 ประเทศในปี ค.ศ. 2015
สำนักงานใหญ่ตั้งอยู่ในเมืองบาเซิล ประเทศสวิตเซอร์แลนด์ มีบทบาทสคัญในทุกด้านของการแข่งขันในทวีปยุโรป ดำเนินงานที่ได้รับมอบหมายจากสหพันธ์เทนนิสนานาชาติ และยังจัดการแข่งขันและกิจกรรมต่าง ๆ มากมายที่เป็นอิสระจากสหพันธ์เทนนิสนานาชาติ เช่น เทนนิสชิงแชมป์ยุโรป
สมาพันธ์เทนนิสอเมริกาใต้

สมาพันธ์เทนนิสอเมริกาใต้ (COSAT) เป็นองค์กรเอกชนไม่แสวงผลกำไรในเครือสหพันธ์เทนนิสนานาชาติ เป็นองค์กรระดับภูมิภาคของสมาคมเทนนิสของประเทศส่วนใหญ่ในทวีปอเมริกาใต้ ยกเว้น กายอานา และ ซูรินาเม ซึ่งเป็นสมาชิกของสมาพันธ์เทนนิสอเมริกากลางและแคริบเบียน (COTECC)
ทากาชิ มัตสึยามะ

ทากาชิ มัตสึยามะ (; โรมาจิ: "Matsuyama Takashi", 2 เมษายน 1960 –) เป็นนักพากย์ นักแสดง นักร้อง และ นักแต่งเพลง ชาวญี่ปุ่น เกิดที่โตเกียว สังกัดอาโอนิโปรดักชัน ส่วนสูง 173 ซม. ชื่อจริงเขียนว่า อ่านเหมือนกัน
กล็อค 19

กล็อค 19 (Glock 19) เป็นปืนพกกึ่งอัตโนมัติขนาด 9 มม. ผลิตโดยบริษัท กล็อค จากประเทศออสเตรีย เป็นรุ่นขนาดย่อมของ กล็อค 17 โดยมีความยาวลำกล้องและระยะศูนย์เล็งสั้นกว่า 12 มิลลิเมตร และด้ามจับสั้นกว่า 11 มิลลิเมตร ผู้ผลิตระบุความจุแม็กกาซีนไว้ที่ 15 นัด ซึ่งบรรจุกระสุนได้น้อยกว่ากล็อค 17 สองนัด และน้ำหนักของกล็อค 19 นั้นเบากว่า 30 กรัม
ระบบกลไก.
การล็อก.
ระบบห้ามไกของปืนพกกล็อค 17 และ 19 เป็นการพัฒนาเพิ่มเติมจากระบบล็อคของปืนพกเอ็ม 1911 ของโคลต์ ที่พัฒนาโดยจอห์น โมเสส บราวนิง (John Moses Browning) โดยมีความแตกต่างที่ล็อคท้ายลำกล้องรูปเหลี่ยมของกล็อค จะล็อคโดยตรงกับช่องคัดปลอกของชุดลูกเลื่อน
กลไกบรรจุกระสุนใหม่.
หลังจากการยิง ลำกล้องและส่วนท้ายรังเพลิงจะเคลื่อนถอยหลังจนกระทั่งแรงดันลดลง เช่นเดียวกับระบบล็อคของโคลต์ เอ็ม 1911 ปลายด้านหลังของลำกล้องจะกระดกเพื่อปลดล็อค ในปืนพกกล็อค ใช้ส่วนควบคุมรูปแท่งซึ่งตั้งอยู่ในแนวทแยงที่ด้านล่างของลำกล้อง โดยอยู่ระหว่างลำกล้องกับผิวของโครงปืนที่รับกัน
รุ่นย่อย.
กล็อค 19 มีรุ่นย่อยที่วางจำหน่าย เช่นเดียวกับกล็อคในรุ่นอื่น ๆ ซึ่งมีรุ่นกล็อค 19ซี (Glock 19C) โดย C หมายถึง compensator ซึ่งในการออกแบบมีการเพิ่มส่วนคอมเพนเซเตอร์ โดยสวมเข้ากับลำกล้องเพิ่มความยาวของโครงลูกเลื่อน แรงดันจากแก๊สบางส่วนที่ขยายตัวเมื่อทำการยิงจะถูกเบี่ยงเบนให้กระจายออกด้านบน ซึ่งจะช่วยลดผลของการสะบัดขึ้นด้านบนจากแรงสะท้อนกลับของปืน ข้อเสียของการติดตั้งคอมเพนเซเตอร์คือ แสงที่ออกจากปากลำกล้องปืนบางครั้งจะพุ่งขึ้นด้านบน ซึ่งอาจทำให้ผู้ยิงตาบอดชั่วขณะได้ โดยเฉพาะในสถานการณ์เวลากลางคืน ดังนั้นการใช้งานโดยเจ้าหน้าที่ทหาร ตำรวจจึงมีข้อจำกัด
มีรุ่นพิเศษต่าง ๆ มากมาย เช่น รุ่นโอดีกรีน (OD Green) ที่ด้ามจับเป็นสีเขียวมะกอกแต่โครงลูกเลื่อนเป็นสีดำเหมือนเดิม
รุ่นที่จำหน่ายปัจจุบันเป็นรุ่นที่ห้า โดยด้ามจับได้รับการออกแบบใหม่ให้ไม่มีร่องนิ้ว กลับไปเหมือนกับรุ่นที่หนึ่งและสอง เนื่องจากร่องนิ้วบนปืนรุ่นที่สามและสี่ อาจสร้างความรำคาญให้กับผู้ใช้ที่มีมือขนาดใหญ่ได้ และเป็นรุ่นแรกที่มีก้านปลดท้ายลูกเลื่อนทั้งสองด้าน
รุ่นกล็อค 19เอ็กซ์ (Glock 19X) เริ่มวางจำหน่ายตั้งแต่ ค.ศ. 2018 โดยเป็นลูกผสมที่มีชุดลูกเลื่อนของกล็อค 19 และด้ามจับของกล็อค 17